Pukke wag vir Ikeys in Varsity-finaalDie NWU-Puk vier sy vertoning in die halfeindstryd. (Foto: Twitter/Varsitybeker) Dit is amptelik. Die NWU-Pukke sal volgende Maandag op sy tuisveld swaarde met Ikeys in die eindstryd van die Varsitybeker-reeks kruis. Die Potchefstroomse studente het gisteraand vir Maties met 19 – 10 in een van die toernooi se halfeindstryde geklop. Tino Swanepoel het onder sy span se groot helde getel en hy het twee keer die Kaapse verdedigers geflous. Terselfdertyd was Zinedine Robinson in die kol met twee doelskoppogings. Dit is ŉ welverdiende beloning vir die Puk se harde werk in aanloop tot die uitspeelwedstryd – die span het immers die groepfase in die eerste plek afgesluit nadat hy ses van sy sewe wedstryde gewen het. NWU-Puk: Drieë: Tino Swanepoel (2) en Jandré de Beer. Doelskoppe: Zinedine Robinson (2). Maties: Drie: Aydon Topley. Doelskop: Jurie Mathee. Skepskop: Mathee. Ikeys te sterk vir Shimlas in Bloemfontein Ikeys het met een van sy beste vertonings van die seisoen vorendag gekom toe hy vir Shimlas met 65 – 30 in Bloemfontein geklop het. Die rustydtelling was reeds 37 – 7 in die Kapenaars se guns en hulle het uiteindelik agt drieë in die wedstryd gedruk. Ikeys: Drieë: Duran Koevort (2), Laro Delport, Reynhardt Crous, Ntokozo Makhaza, Keagan Blanckenberg, David Hayes en Lezane Davis. Doelskoppe: Makhaza (5). Strafskoppe: Makhaza (2) Shimlas: Drieë: Litha Nkula, Chadd Adams, Javier Farmer en Asanda Kunene. Doelskoppe: Ethan Wentzel (3). HALF TIME and the @ikeytigers have stunned the home crowd at Shimla Park after running in 5 first half tries. The Shimlas score just before the break to open their account. FNB UFS 7 – 37 FNB #RugbyThatRocks pic.twitter.com/hPdQCCcEOh — Varsity Cup (@varsitycup) April 10, 2023